kardosdrur/scandi-wiki huggingface dataset:
Tankepoliti (1984)

Tankepolitiet er det hemmelige politi i George Orwells dystopiske roman 1984. Tankepolitiets opgave er at afsløre og straffe tankeforbrydelser vha. psykologi og en allestedsnærværende overvågning af befolkningen, så man kan finde frem til de personer, som er i stand til overhovedet at tænke på at gøre oprør.

Orwells Tankepoliti og jagten på tankeforbrydelser er baseret på de metoder, som de totalitære stater i det 20. århundrede brugte. Det har også meget at gøre med Orwells egen evne til at erkende ubehagelige kendsgerninger, som han udtrykte det, og hans villighed til at kritisere de fremherskende ideer – hvilket bragte ham i konflikt med andre og deres "ildelugtende små ortodoksier". Selvom Orwell kaldte sig selv demokratisk socialist, mente mange andre socialister (især de, der gik ind for den kommunistiske udgave af socialismen), at hans kritik af Sovjetunionen under Stalin skadede den socialistiske sag.

Denne artikel er en oversættelse af artiklen Thought Police på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

Science fiction politi
1984 (roman)
O'Brien (1984)

O'Brien er en figur i George Orwells roman 1984. Hovedpersonen Winston Smith, som bor i et dystopisk samfund styret af Partiet, føler sig sært tiltrukket af O'Brien (vi får aldrig hans fornavn at vide), der er medlem af Inderpartiet.

Winston har mistanke om, at O'Brien i hemmelighed er imod Partiet, og O'Brien lader også et par bemærkninger falde til Winston, der bestyrker denne mistanke. Winston tager mod til sig og fortæller O'Brien, at han selv er en fjende af den totalitære stat Oceanien, som de bor i. I begyndelsen ser det ud til, at Winston har ret – O'Brien viser sig at være medlem af det nærmest legendariske "Broderskabet"", der kæmper for at styrte Partiet.

Da Winston senere bliver arresteret, viser det sig, at O'Brien faktisk er et loyalt medlem af Partiet. Læseren får endda fornemmelsen af, at han er en af arkitekterne bag den totalitære stat og medlem af den yderst kyniske fraktion inden for Partiet, som eliminerede de oprindelige ledere af revolutionen. O'Brien torturerer Winston for at helbrede hans vanvid, især hans "fejlagtige" opfattelse af, at der findes en ydre virkelighed, som ikke er styret af Partiet. O'Brien forklarer, at virkeligheden ganske enkelt er, hvad Partiet definerer den til at være. O'Brien er helt ærlig og åbenhjertig om Partiets brutale kynisme; Partiet er ude efter magt, ikke for at gøre noget godt men for magtens egen skyld. "Og der vil altid være sejrsrusen, nydelsen ved at trampe på en hjælpeløs fjende. Hvis du vil danne dig et billede af fremtiden, så forestil dig en støvle, der tramper på et menneskeansigt – for bestandigt."

Selv under torturen virker det som om der er en underlig intimitet mellem Winston og O'Brien, der har en uhyggelig evne til at udlede, hvad Winston tænker. O'Brien siger endda, at Winstons mentalitet tiltaler ham, og at den ligner hans egen, med den forskel at Winston tilfældigvis er vanvittig. I torturkammeret, kendt som værelse 101 lykkes det O'Brien at torturere Winston så meget, at han "villigt" underkaster sig Partiets filosofi.

O'Brien kan ses som Orwells uhyggelige portræt af den intellektuelle, der bruger sine evner i den autoritære stats tjeneste snarere end til at kritisere den.

Denne artikel er en oversættelse af artiklen O'Brien på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Litterære personer
Teleskærm (1984)

Teleskærme optræder i George Orwells roman 1984. En teleskærm er fjernsyn og overvågningskamera i ét og bruges af det herskende Part i Oceanien til konstant at overvåge befolkningen for på den måde at fjerne risikoen for sammensværgelser. Alle medlemmer af Inderpartiet og Yderpartiet samt enkelte proletarer har teleskærme i deres boliger.

Visse privilegerede medlemmer af Inderpartiet, som f.eks. O'Brien, har tilladelse til at slukke for teleskærmen, men selv de synes at overholde den uskrevne regel om, at den kun må være slukket i en halv time ad gangen. Teleskærmene overvåges af Tankepolitiet. Det bliver dog aldrig klart hvor mange teleskærme, der overvåges ad gangen. Teleskærmene er utroligt følsomme og kan opfange et hjerteslag. Som hovedpersonen Winston Smith siger: "… selv en ryg kan være udtryksfuld."

Foruden at være overvågningsudstyr er teleskærmene også en slags fjernsyn, der sender falske nyheder om Oceaniens militære og økonomiske sejre, begejstrede udgaver af nationalsangen for at styrke patriotismen, samt de To Minutters Had, der er en film med samfundsfjenden Emmanuel Goldstein, som befolkningen er trænet i at være uenig med. De To Minutters Had giver folk mulighed for at rette deres had til Store Broder mod Goldstein, som de tror er den rigtige fjende. De fleste programmer på teleskærmen er på Nysprog.

Denne artikel er en oversættelse af artiklen Telescreens på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Værelse 101 (1984)

Værelse 101 optræder i George Orwells roman 1984

Værelse 101 i 1984 

"Du spurgte mig engang, hvad der var i værelse 101," sagde O'Brien. "Jeg svarede dig, at det vidste du allerede. Det ved alle. Det, der er i værelse 101, er det værste i verden."

Værelse 101 er et torturkammer, hvor fangen oplever sit værste mareridt. Så stor er statens viden og magt i det totalitære samfund i 1984, at myndighederne kender til borgernes mareridt. Hovedpersonen Winston Smiths mareridt er at få sit ansigt gnavet bort af rotter – og det er derfor det, han trues med. Han redder sig selv ved at tigge om, at det skal ske for hans elskede Julia i stedet. Torturen, og hvad Winston gør for at undslippe, er det, der i sidste ende fuldstændigt ødelægger alle følelser mellem ham og Julia og samtidig ødelægger deres ungdommelige idealisme og drømme om fremtiden. Det skal bemærkes, at bogen ikke kommer ind på, om Julia rent faktisk bliver udsat for rottetorturen (selvom det stærkt antydes, at hun bliver udsat for sit eget værste mareridt), og hensigten med at true Winston med rotterne har sandsynligvis ikke været at gennemføre torturen men at få ham til at forråde den eneste person, han elsker og på den måde nedbryde hans viljestyrke.

Baggrund 

Værelse 101 er muligvis opkaldt efter et konferencelokale i BBC Broadcasting House, hvor Orwell ofte sad under kedsommelige møder, og det er muligt, at Orwells arbejde for BBC under 2. verdenskrig til dels har været inspirationen til MInisteriet for Sandhed. 

Det er også blevet hævdet, at Orwells værelse 101 blev inspireret af Kontor 101 i Senate House-biblioteket i London. Senate House er en stor og truende bygning og har måske været forbillede for Ministeriet for Kærlighed.

Anden brug af betegnelsen 

 Værelse 101 bruges ofte i populærkulturen på samme måde som 13. etage til at skabe en truende stemning i forb. med et ellers almindeligt værelse. For eksempel bor Neo i filmen The Matrix i værelse 101.
 Beatrix Kiddo, bruden i filmen Kill Bill, møder Bill og sin (indtil da ukendte) datter i Bills hotelsuite, der har nummeret 101.
 I 2005-udgaven af den engelske version af reality-showet Big Brother skal en af beboerne ind i værelse 101 for at udføre div. kedelige og ulækre opgaver, bl.a. at sortere forskelligfarvede mider.
 I filmen Et smukt sind (originaltitel A Beautiful Mind) arbejder hovedpersonen John Forbes Nash (spillet Russell Crowe) med hemmelige koder i værelse 101. Første gang han møder den karakter, der spilles af Ed Harris, siger han: "Hvem er ham Store Broder derovre?"

Denne artikel er en oversættelse af artiklen Room 101 på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Sergej Gontjar

Sergej Gontjar (ukrainsk: Сергій Гончар, født 3. juli 1970 i Rivne) er en ukrainsk tidligere cykelrytter. Han er tidligere verdensmester i enkeltstart, og i 2006 bar han den gule førertrøje i Tour de France efter en enkeltstartsejr på 7. etape. 

Hans navn bliver ofte fejludtalt som "Hontjar", men hans navn udtales "Gontjar". Det ukrainske bogstav Г bliver udtalt som "h", mens det russiske bogstav Г bliver udtalt som "g". Selv om han er ukrainer, vælger Gontjar selv at udtale navnet som en russer ville have gjort, "Sergej Gontjar".

Enkeltstartsegenskaberne er han blevet kritiseret for, men de er alligevel meget effektive. Gontjar bevæger overkroppen frem og tilbage for at få mest mulig ud af fremdriften. I 2004 opnåede han en sammenlagt andenplads i Giro d'Italia.

Den 11. maj 2007 blev Gontjar suspenderet fra sit hold T-Mobile Team i 30 dage, da der var kommet mistænkelige resultater fra hans blodprøve, som var taget under Liège-Bastogne-Liège og Romandiet Rundt. Den 19. juni 2007 valgte T-Mobile Team at opsige kontrakten med ham.

Referencer

Eksterne henvisninger  

Mandlige cykelryttere fra Ukraine
Verdensmestre i enkeltstart
FAOs jordklassificering

FN-orgaisationen FAO har udviklet en overnational klassificering af jordtyper, som kaldes World Soil Classification. Den giver mulighed for at diskutere jordtypernes dannelse (pedogenese) i forhold til de vigtigste faktorer, som påvirker dannelsen. Klassificeringen blev offentliggjort sammen med UNESCOs Soil Map of the World fra 1974 (målestok 1:5.000.000). Mange af de navne, som bruges i FAOklassificeringen, bruges i forvejen i flere lande og i samme betydning.

Klassificeringen blev oprindelig udviklet som en signaturforklaring til Soil Map of the World, men den er senere blevet brugt af FN til andre af deres projekter. Mange lande har valgt at bruge ændrede versioner, som er afpasset efter deres specielle formål.

De forskellige jordbundsenheder betegnes som jordgrupperinger der er defineret ved det dominerende element i jorden og ved følgende træk:

 egenskaber (f.eks. saltindhold, stenethed, undergrund)
 tekstur (grov, middel og fin)
 hældningsgrad (plan til svagt bølget, bølget til bakket og stejl til bjergagtig)

FAOs jordbundskort er et meget enkelt klassificeringssystem med grove opdelinger, men det er det eneste, som for alvor er internationalt, og de fleste jorde kan indpasses på grundlag af en beskrivelse af forholdene på stedet. Systemet er udviklet til brug for en kortlægning af kontinenterne, men ikke til mere præcise, lokale beskrivelser.

Siden 1998 er dette system blevt ersatttet af "World Reference Base for Soil Resources", der er meget forbedret I forhold til FAOs model.

FAOs jordbundsenheder 

 Acrisol
 Andosol 
 Arenosol 
 Cambisol 
 Chernozem 
 Ferralsol 
 Fluvisol 
 Gleysol 
 Greyzem 
 Gypsisol
 Histosol 
 Kastanozem 
 Lithosol 
 Luvisol 
 Nitosol 
 Phaeozem
 Planosol 
 Podzol 
 Podzoluvisol 
 Ranker 
 Regosol 
 Rendzina 
 Solonchak 
 Solonetz 
 Vertisol 
 Yermosol

Eksterne links 
Verdenskort med FAOs signaturer 
Jordklassificeringer 
N. Kingo Jacobsen: Jordbundskort for Danmark efter FAOs klassificering, med engelske betegnelser (Geografisk Tidsskrift, Bind 84; 1984)

Se også 
 USAs jordtypesystem
 International Committee on Anthropogenic Soils
 Jordtype

 
Jordbundslære
Atheist Alliance International

Atheist Alliance International (AAI) er en paraplyorganisation for ateistiske foreninger rundt om i verden.

Den danske forening Ateistisk Selskab er medlem af Atheist Alliance International.

Se også 
 Ateisme

Eksterne henvisninger 
 Atheist Alliance Internationals hjemmeside

Foreninger
Etableret i 1991
Internationale organisationer
Howard Barker

Howard Barker (født 1946) er en britisk skuespilforfatter.

Dramatikere fra England
Vilhelm Thomsen

H.E. Vilhelm Ludwig Peter Thomsen (født 25. januar 1842 i København, død 12. maj 1927 sammesteds) var en dansk sprogforsker. Han var bror til Carl Thomsen.

Han er opvokset i Randers. Han blev student fra Randers Statsskole 1859, siden kandidat fra Københavns Universitet 1867 og dr.phil. 1869. Han underviste i græsk ved Borgerdydskolen fra 1871 til 1878. Fra 1875 var han docent i sammenlignende sprogvidenskab ved Københavns Universitet, og i 1887 blev han udnævnt til professor.

Thomsen er berømt for banebrydende arbejder om tidlige kontakter mellem de germanske sprog og de østersøfinske sprog. I 1893 lykkedes det ham at tyde tyrkisksprogede indskrifter på Orkhon-indskrifterne, to stenmonumenter i Mongoliet, og fik dermed nøglen til det ældste tyrkiske skriftsprog. Skrifttegnene kaldes runer og sproget undertiden runetyrkisk, fordi skrifttegnene minder en del om de skandinaviske runer.

Vilhelm Thomsen blev æresborger i Randers, hvor der er en plads opkaldt efter ham. Han modtog i 1912 medlemskab af Elefantordenen og blev den første borgerlige elefantridder i det 20. århundrede. Han var præsident for Videnskabernes Selskab fra 1909 til sin død i 1927.

Referencer

Eksterne henvisninger 
 

 
 

Sprogvidenskabsfolk fra Danmark
Rektorer ved Københavns Universitet
Personer fra Randers
Personer fra København
Faglitterære forfattere fra Danmark
Storkors af Dannebrog
Medlemmer af Videnskabernes Selskab
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Alumni fra Københavns Universitet
Studenter fra Randers Statsskole
Mousel

Mousel er et dansk kortspil, der er en videreudvikling af det tyske spil mauscheln.

Mousel spilles normalt med 32 kort fra syveren til esset, men kan også spilles med flere kort, hvis man er mange spillere. Hver spiller får fire kort, og spilføreren skal tage mindst to stik. Hvis han kun får et er han bet og skal betale en indsats, der svarer til puljens indhold. Hvis han slet ikke får stik, er han mouselbet og skal betale det dobbelte af puljens indsats. De øvrige spillere skal, hvis de ikke kaster kortene, tage mindst et stik for ikke at gå bet. På denne måde kan puljen i mousel hurtigt vokse eksplosivt. Mousel har derfor tilnavnet "Jyllandspoker".

Mousel har en prominent rolle i episode 8 af den første danske tv-serie om Rejseholdet.

Kortspil
Funk

Funk er betegnelsen for en musikalsk musikgenre. Funkmusikken fødtes i USA i  midt 1960'erne med inspiration fra primært R&B, soul, jazz og rock. Det er karakteristisk for funk, at rytmikken er meget stram, og at rytmegruppens roller for en stor dels vedkommende er ostinater. Funkmusikken benytter sig af elektriske og elektroniske instrumenter. Således blev Rhodes-elklaveret og den elektriske bas vigtige kendetegn for funken. Ofte bruges også blæseinstrumenter i sektion.

Som med de fleste andre musikalske genrer er det svært at sætte funken i bås. Mange jazzalbums fra 1960'erne benytter de samme virkemidler som funken, ligesom meget af nutidens R&B og pop også gør det.

Blandt pionererne indenfor funkmusikken regnes James Brown, The Meters, Earth, Wind & Fire, George Clinton, Sly Stone, Graham Central Station, Parliament-Funkadelic, Average White Band  og Rick James.

Eksterne henvisninger 

 
Musik fra USA
Trådløst netkort

Et trådløst netkort er hardware til en computer som gør det muligt at få forbindelse til et computernetværk uden brug af kabler.

Trådløse datanet
The Sickness

The Sickness er det første album fra det amerikanske heavy metal-band Disturbed. Det blev indspillet i vinteren 1999 og udgivet den 7. marts 2000. Albummet blev tildelt tre platinum af RIAA.

Numre 
 "Voices" – 3:11
 "The Game" – 3:47
 "Stupify" – 4:34
 "Down With the Sickness" – 4:38
 "Violence Fetish" – 3:23
 "Fear" – 3:46
 "Numb" – 3:44
 "Want" – 3:52
 "Conflict" – 4:35
 "Shout 2000" – 4:17 (Tears for Fears cover)
 "Droppin' Plates" – 3:49
 "Meaning of Life" – 4:02

Bonusnumre 
Bonusnumre på japanske og nogle amerikanske udgaver:
 "God of the Mind"
 "Stupify" (Live)
 "The Game" (Live)
 "Voices" (Live)
 "Down With the Sickness" (Live)

Singlerenes placering på hitliste 

Metalalbum
Sickness
Disturbed-album
Xzibit

Alvin Nathaniel Joiner (født den 18. september 1974 i Detroit, USA), kendt under kunsternavnet Xzibit, er en amerikansk hiphopsanger, rapper, skuespiller og tv-vært i MTV-programmet Pimp My Ride. Hans mor døde da han var 9 år gammel, så han boede sammen med sin far. Han begyndte at rime allerede da han var 10 år. Hans far og stedmor flyttede til New Mexico. Han er fra det såkaldte "westside".

Ved siden af navne som Dr. Dre, Snoop Dogg og Eminem kan Xzibit godt virke som lidt af en parentes. Men for sande fans af Westcoast-rappen står MC'en med de karakteristiske fletninger henover hovedet som en af de helt store navne.

Efter at have tilbragt de tidlige 90'ere sammen med gruppen The Alkaholics og King T i The Likwit Crew brød Xzibit i 1996 ud af anonymiteten med debutalbummet 'At the Speed of Life', der bl.a. indeholdt den strygersamplende rapklassiker 'Paparazzi', der gav en ordentlig opsang til de rappere, der gik efter berømmelsen og stjernestøvet frem for at holde det real.

Opfølgeren '40 Dayz & 40 Nightz' slog aldrig igennem kommercielt, og havde det ikke været for ex-N.W.A'eren Dr. Dre, kunne Xzibit godt have endt som det evige talent. Men en gæsteoptræden på både Dr.Dre-pladen '2001' samt på Eminem's kæmpesucces 'Marshall Mathers' skaffede Xzibit global anerkendelse, og åbnede døren for hans deltagelse i den stort opsatte 'Up in Smoke Tour'.

Det musikalske kompagniskab med Dr. Dre banede vejen for det stort opsatte album 'Restless', der med singlen 'X' indeholdt Xzibit's til dato største hit. På trods af et karakteristisk Dr.Dre-hook opnåede nummeret dog ikke helt den forventede airplay, og Xzibit måtte erkende, at han på trods af stor anerkendelse i insiderkredse, aldrig helt ville komme på siden af de helt store navne.

På den voldsomt kritiserede 'Man Vs. Machine' fra 2002 var Xzibit atter engang i selskab med Dr. Dre, Eminem og Snoop Dogg, men på denne plade var der også fundet plads til gæsteoptrædender med de gamle venner fra 'Likwit Crew'-dagene. Måske en erkendelse af, at det er vigtigere at holde det real end at opnå berømmelse?

I 2004 vendte Xzibit stærkt tilbage med den hårdtslående 'Weapon of Mass Destruction', der ikke indeholdt hjælp fra de gamle venner, men derimod bl.a. havde produktioner af Hi-Tek og Timbaland.

De sidste par år har Xzibit især gjort sig bemærket som vært for MTV-programmet 'Pimp My Ride'.
"Xzibit", har også været med i extreme home service, som designer, sammen med ty, og co. 
'Full Circle' udkom i 2006.

Diskografi 
Xzibit har helt tilbage fra 1996 udgivet et album hvert andet år:

 At the Speed of Life (1996)
 40 Dayz & 40 Nightz (1998)
 Restless (2000)
 Man Vs. Machine (2002)
 Weapons of Mass Destruction (2004)
 Full Circle (2006)
 Napalm (2012)

Eksterne henvisninger 

 Xzibit Central et fanwebsite

Eksterne henvisninger 
 
 Xzibit på DRs musikleksikon

Fra DR's Musikleksikon
Hiphoppere fra USA
Rappere fra USA
Har spillet på Roskilde Festival
Vestkystshiphop-musikere
Musikere fra Detroit
Maestro

Maestro er Kaizers Orchestras tredje album, og udkom i 2005. Dette er deres indtil nu mest roste album.

Spor 
 KBG
 Maestro
 Knekker Deg Til Sist
 Señor Flamingos Adieu
 Blitzregn Baby
 Dieter Meyers Inst.
 Christiania
 Delikatessen
 Jævel Av En Tango
 Papa Har Lov
 Auksjon (I Dieter Meyers Hall)
 På Ditt Skift

Der medføler musikvideo til andet og tredje nummer.

Ekstra:
Desktop Player Software

Blev også udgivet i en "Limited Edition" med tre ekstra numre og to musikvideoer.

Der blev desuden udgivet en bonus CD indeholdende yderligere tre numre:

 Action (Joachim Nielsen)
 Kalifornia
 Tokyo Ice Til Clementine

Album fra 2005
Kaizers Orchestra-album
Believe (Disturbed album)

Believe er Disturbeds andet album som blev udgivet i 2002. Det debuterede på en #1 på US Billboard hitliste. Den første uge blev der solgt over 284.000 eksemplarer. Albummet blev indspillet på kun seks uger.

Numre
"Prayer" – 3:41
"Liberate" – 3:30
"Awaken" – 4:30
"Believe" – 4:27
"Remember" – 4:12
"Intoxication" – 3:14
"Rise" – 3:57
"Mistress" – 3:46
"Breathe" – 4:21
"Bound" – 3:53
"Devour" – 3:53
"Darkness" – 3:58

Placering på hitlister

Metalalbum
Album fra 2002
Disturbed-album
Selvbevidsthed

Selvbevidsthed er bevidsthed i forbindelse med "selvet", f.eks., evnen til selvgenkendelse. Rodney Cotterill angiver "selvbevidsthed" til at være evnen til at undersøge ens egne tanker.

Selvgenkendelse/selv-identifikation 
Evnen til selvgenkendelse kan gøres med et spejl: "Ved" man at personen i spejlet er en selv har man evnen.
Børn over en vis alder og visse dyr har denne evne.
Studier i 1970'erne viste at chimpanser har denne egenskab, og senere i 2006 har man også fundet den hos en delfin-art og hos den asiatiske elefant.
En chimpanse vil først tro at billedet den ser i spejlet er en anden chimpanse, men i løbet af nogle dage begynder chimpansen at fatte at billedet repræsenterer den selv.
Af andre aber har orangutanger og bonoboer også evnen til at genkende sig selv, mens gorillaen har sværere ved det og endnu "dummere" aber, som f.eks. makakaber, ikke kan.

Også djævlerokken, som har den største hjerne af alle fisk, har selvbevidsthed. 

Når man udfører forsøgene skal man være sikker på at dyrene har genkendt sig selv. Måden det gøres på er typisk ved at male en plet på hovedet under bedøvelse. Efter at dyret vågner fra bedøvelsen vil det mærke efter pletten, når det ser sig selv i spejlet, hvis det er i stand til at genkende sig selv.

Almindelig børn vil opnå evnen til selvgenkendelse i spejlet i 18-24 måneders alderen.
Hos autistiske børn kan evnen være forsinket og hos mental retarderede kan den helt mangle.

Se også 
 Selvnærvær
 Theory of mind

Henvisning 

Psykologi
Boblesortering

Boblesortering (eng. bubble sort) er en populær sorteringsalgoritme og er en af de simpleste algoritmer at forstå og implementere. Dog er den ikke en særlig effektiv sorteringsalgoritme; hverken for store eller små lister, og den anvendes meget sjældent i praksis. Boblesortering sorterer som navnet antyder, elementerne i en liste ved at ombytte (boble) et element ad gangen, så det kommer på sin rette plads i listen.

Algoritmen 
Boblesorteringsalgoritmen illustreres ved et eksempel.
På figuren svarer de grå felter til de elementer, der er sorteret færdigt, og de røde felter svarer til de to elementer, der sammenlignes. Det blå felt svarer til det element, der skal sammenlignes med til sidst i den pågældende iteration. Algoritmen starter med at sammenligne de sidste to elementer i listen og ”farver” det første felt blåt. Hvis de to røde elementer står i den forkerte rækkerfølge, ombyttes de. Algoritmen undersøger derefter de næste to elementer, og de ombyttes, hvis de også står i den forkerte rækkefølge, figur (a) – (c). På figur (d) bliver det blå felt sammenlignet med elementet ved siden af. På figur (e) er den værdi der skal være på første felt færdigsorteret, og det andet felt bliver nu farvet blåt. Nu bliver de sidste to elementer sammenlignet på ny, og proceduren gentages. Nederst på illustrationen er den færdigsorterede liste vist, figur (o).

Beregningskompleksiteten 
Algoritmens tidskompleksitet er i værste tilfælde kvadratisk i køretid Θ(n²).

Sorteringsalgoritmer